钦定古今图书集成/明伦汇编/氏族典/第331卷 > 刘庆
## 钦定古今图书集成/明伦汇编/氏族典/第331卷 > 刘庆

按《后汉书清河孝王庆传》：庆母宋贵人，贵人生庆，立
为皇太子。后窦皇后宠盛，以贵人姊妹并幸庆为太
子，心内恶之，谋陷宋氏。后于掖庭门邀遮，得贵人书
云：“病思生菟，令家求之。因诬言欲作蛊道祝诅，以菟
为厌胜之术，日夜毁谮贵人母子遂渐见疏。”窦后讽掖庭令诬奏前事，遂废太子庆为清河王，以肇为皇
“太子。”遂出贵人姊妹，载送暴室，同时饮药自杀。庆时
虽幼，而知避嫌畏祸，太子特亲爱庆。及太子即位，是
为和帝，待庆尢渥，诸王莫得为比。庆小心恭孝，自以
废黜尢畏事慎法，常以贵人葬礼有阙，每窃感恨。窦
氏诛后，始使乳母于城北遥祠。及窦太后崩，庆求上
冢致哀，帝许之。及帝崩，庆号泣前殿，呕血数升，因以
发病。明年就国。邓太后以殇帝襁抱，远虑不虞，留庆
长子祐与嫡母耿姬居清河邸。至秋，帝崩，立祐为嗣，
是为安帝。庆立二十五年薨，子虎威嗣。永初元年，封
庆少子常保为广川王。常保薨，无子，国除。虎威薨，亦
无子。邓太后复立乐安王宠子延平为清河王。太后
崩，上清河孝王尊号曰孝德皇。延平薨，子蒜嗣。质帝
崩，立桓帝。甘陵人刘文与南郡妖贼刘鲔交通，讹言
清河王当统天下，欲共立蒜。事发觉，蒜坐贬爵为尉
氏侯，徙桂杨，自杀，国绝。梁冀恶“清河”名，明年乃改为
甘陵。梁太后立安平孝王子经侯理为甘陵王，奉孝
德皇祀。理薨，子定嗣。定薨，子忠嗣。忠薨，嗣子为黄巾
所害。建安十一年，以无后国除。